**ПОКАНА**

за представяне на оферта за участие в пряко договаряне съгласно Закона за обществените поръчки

**Предмет на поръчката: "Междулабораторни сравнения, необходими за проучване и оценка на съответствието на предоставените от акредитираните от ИА БСА органи в две обособени позиции", съгласно Административен Договор за директно предоставяне на безвъзмездна финансова помощ по Оперативна програма „Иновации и конкурентоспособност“ 2014 – 2020 г.“**

**Обособена позиция №1** "Изготвяне на проучване на предоставяните от акредитираните от ИА БСА органи за оценка на съответствието услуги чрез междулабораторни сравнения в област изпитване"

**Обособена позиция №2** "Изготвяне на проучване на предоставяните от ИА БСА органи за оценка на съответствието услуги чрез междулабораторни сравнения в област калибриране“

**Обект и предмет на обществената поръчка.**

Кратко описание на предмета на поръчката:

 **Обект** на поръчката е изпълнението на **услуга** по смисъла на чл. 3, ал. 1, т. 3 от ЗОП.

 Процедурата се открива на основание чл. 20, ал. 2, т. 2) от ЗОП, във вр. с чл. 18, ал. 1, т. 12 от ЗОП /ЗОП/. Изборът на процедура се обуславя от спазване на законовите правила за възлагане, за осигуряване на публичност, прозрачност и конкурентност при възлагане на обществени поръчки. Процедурата е съобразена със стойностните прагове, определящи приложимия ред, а именно – чл. 18, ал.1, т.12 във връзка с чл.20, ал.2, т.1, 3 от ЗОП.

 Участниците могат да подават оферта за една или за двете обособени позиции.

 Продължителността на изпълнение на възлаганите услуги и за двете обособени позиции от предмета на поръчката е до **60 (шестдесет) календарни дни,** считано от момента на получаване на възлагателно писмо. За избрания изпълнител ще бъде задължително спазване на конкретно получените указания от Възложителя, в съответствие с изискванията на финансиращата програма.

Място на изпълнение

Възложителят определя като обичайно място за приемане на изпълнението на възлаганото - гр. София, бул. „Д-р Г. М. Димитров“ № 52А, ет. 7**.**

Прогнозна стойност

**Прогнозна стойност на поръчката: Максималната стойност на настоящата поръчка е 200 000.00/двеста хиляди лева/ лв. без ДДС или 240 000.00 /двеста и четиридесет хиляди / лв. с ДДС,** разпределени в обособени позиции:

* **Обособена позиция 1: 100 000.00 / сто хиляди лева / без ДДС** или 120 000.00лева с ДДС;
* **Обособена позиция 2: 100 000.00 / сто хиляди лева / без ДДС** или 120 000.00лева с ДДС;

Посочените прогнозни стойности са **крайни за Възложителя** и представляват **пределната цена**, която може да бъде заплатена от него, включително за данъци, такси или други начисления/разходи, за всеки от договорите по обособените позиции. При предложена по-висока цена за изпълнение от посочените, участникът ще бъде отстранен от поръчката.

*Финансиращ орган*:

Възлагането на настоящата поръчка е част от изпълнението на дейностите по Проект BG16RFOP002-2.008-0001 „Повишаване ефективността и ефикасността на услугите, предоставяни на българските предприятия в областта на акредитацията“. Бенефициент по проекта е Изпълнителна агенция „Българска служба за акредитация“, а средствата са предоставени по Оперативна програма „Иновации и конкурентоспособност“, съфинансирана от Европейския съюз чрез Европейския фонд за регионално развитие. Всички плащания във връзка със сключените договори ще се извършват при спазване на правилата на финансиращата програма.

Участникът следва да предложи крайна цена (без и със ДДС, когато е приложимо) за изпълнение на всички дейности, включени в обособената позиция, за която подава своята оферта, ведно с включените съпътстващи разходи, в рамките на посочената от възложителя максимална стойност на поръчката. За предложената цена се попълва и представя Образеца, прикачен в съответната категория в електронната система.

Начинът на плащане за изпълнените услуги за всяка от обособените позиции е описан в проекта на договор.

Настоящата поръчка се възлага въз основа на икономически най-изгодната оферта. Икономически най-изгодната оферта се определя въз основа на критерий „най-ниска цена“.

**ИЗИСКВАНИЯ КЪМ УЧАСТНИЦИТЕ:**

**Критерии за подбор:**

**Минимални изисквания за икономическо и финансово състояние:**

Участникът следва да е реализирал минимален общ оборот през последните 3 (три) приключили финансови години, в зависимост от датата, на която са създадени или са започнали дейността си, както следва:

* За обособена позиция 1: 100 000.00 (сто хиляди) лева
* За обособена позиция 2: 100 000.00 (сто хиляди) лева

 Когато участник подава оферта за участие за двете обособени позиции, изискването за общ оборот не се кумулира.

 Участниците декларират наличието на изискуемия общ оборот в Част ІV, Раздел Б, т. 1а) от ЕЕДОП.

 **Доказване:** При поискване от страна на Възложителя, в случаите по чл. 67, ал. 5 и ал. 6 ЗОП, както и от избрания изпълнител, изпълнение на поставеното изискване се доказва с документи по чл. 62, ал. 1, т. 3 от ЗОП - годишните финансови отчети или техни съставни части, когато публикуването им се изисква, в случай, че същите не са достъпни чрез пряк и безплатен достъп до съответната национална база данни. Когато по основателна причина участникът не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.

**Минимални изисквания за технически и професионални способности на участника:**

Участникът трябва да прилага система за управление на качество EN ISO 9001:2015 или еквивалент, с обхват на сертификация: „Организиране и/или координиране на лабораторни изследвания и/или лабораторни изпитвания“ или еквивалент.

Забележка: При участие на обединение, което не е юридическо лице, изискването за прилагане на система за управление на качество EN ISO 9001:2015 или еквивалент се доказва от всеки участник в обединението, който ще извършва строителство, съобразно разпределението на участието на лицата при изпълнение на дейностите, предвидено в договора за създаване на обединението.

При участие на подизпълнители, същите следва да отговарят на горепосоченото изискване съобразно вида и дела от поръчката, който ще изпълняват.

Участникът попълва съответното поле от раздел Г: Стандарти за осигуряване на качеството и стандарти за екологично управление в Част IV: Критерии за подбор от Единен европейски документи за обществени поръчки (ЕЕДОП) - Образец № 2, с посочване на система за управление на качество или еквивалентни мерки, обхвата на сертификация, както и период на валидност.

|  |
| --- |
| **Изисквания за личното състояние:**Възложителят отстранява от участие в процедура за възлагане на обществена поръчка участник, за когото е налице някое от обстоятелствата по чл.54, ал.1, т.1-7 от ЗОП. **Специфични основания за изключване:*** Участник, за когото са налице обстоятелства съгласно чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС), освен ако не е налице изключението по чл. 4 от същия закон.
* Участник, който е осъден с влязла в сила присъда, за престъпления, съгласно чл. 54, ал. 1, т. 1 от ЗОП, които имат характер на национални (специфични) основания за изключване (*тези основания за изключване не се съдържат в член 57, параграф 1 от Директива 2014/24/ЕС, а само в нашето национално законодателство.)*

**Това са осъждания за престъпления по:*** ***чл. 194-208 от Наказателния кодекс (НК)*** *(престъпления против собствеността);*
* ***чл. 213а -217 от НК*** *(изнудване, вещно укривателство, злоупотреба на доверие);*
* ***чл. 219-252 от НК*** *(престъпления против стопанството) и*
* ***чл. 254а-260 от НК*** *(престъпления против данъчната, финансовата и осигурителна система).*
* Наличие на свързаност по смисъла на пар. 2, т. 45 от ДР на ЗОП между участници в конкретна процедура.
* Извършени нарушения по чл. 61, ал. 1, чл. 62, ал. 1 или 3, чл. 63, ал. 1 или 2, чл. 228, ал. 3 от Кодекса на труда.
* Обстоятелства по чл. 69 от Закона за противодействие на корупцията и за отнемане на незаконно придобитото имущество.
* Извършени нарушения по чл. 13, ал. 1 от Закона за трудовата миграция и трудовата мобилност.

**За наличието/липсата на посочените обстоятелства се попълват съответните раздели в еЕЕДОП.** |
|  |
| **УСЛОВИЯ ЗА ИЗПЪЛНЕНИЕ НА ПОРЪЧКАТА:**В приложения проект на договор е описана последователността и особеностите във връзка с изпълнението на договора. 1) Участниците следва да разполагат с възможността да осигурят (или самият участник да бъде) акредитирани провайдери на лабораторни сравнения и изпитвания за пригодност: За обособена позиция № 1 – 1) храни от растителен и животински произход, 2) вина, спиртни и/или безалкохолни напитки; 3) химия при отпадъчни води и/или течни горива (нефтопродукти); 4)строителни материали – варовик и/или гипс; 5) текстил, текстилни изделия – текстилни детски играчки.За обособена позиция № 2 – 1) геометрични величини, 2) физикохимични величини, 3) електрически и 4) физични величини.Към изпълнението на поръчката с оглед сключения договор с определения изпълнител се прилагат всички правила на ЗОП и приложимите такива на търговското и гражданското законодателство.Предложеният срок за изпълнение не може да надвишава 60 календарни дни. |